Ziua de joi va pune mulți nativi la încercare. Zodiile care stau prost la capitolul răbdare vor simți că nimic nu se leagă pentru ele. Ba mai mult, au impresia că cei din jur îi supun unor teste grele. Însă, pentru unii nativi, ziua de joi este perfectă pentru introspecții.
Berbec
Nu este deloc o perioadă prielnică pentru tine. La locul de muncă, te simți constrâns de anumite situații, iar superiorii pun presiune asupra ta. Sfatul zilei pentru tine este să îți menții calmul cât de mult posibil.
Taur
Apar noi oportunități profesionale, doar că trebuie să știi să profiți de ele. Unii oameni te vor în echipa lor, dar nu vor insista prea mult.
Gemeni
Ai parte de tensiuni, atât acasă, cât și la locul de muncă. Simți că nimic nu funcționează așa cum te-ai fi așteptat. Tocmai de aceea, reflectezi un pic mai mult asupra greșelilor care te-au adus în acest punct.
Rac
Descoperi noi pasiuni care te-ar putea duce în locuri nebănuite. Ai parte de toată susținerea celor din jur, iar asta te motivează să fii mult mai încrezător în propriile forțe.
Leu
În ultima vreme, te-ai implicat mai mult decât a fost cazul la locul de muncă. Anumite sarcini te-au copleșit și simți că o să cedezi. Sfatul zilei pentru tine este să iei o pauză.
Fecioară
Ai face bine să crezi mai mult în părerile tale decât în cele ale persoanelor din jur. Nimeni nu știe ce este mai bine pentru tine, așa că ar trebui să te gândești mai mult la acest aspect.
Balanță
Nu lipsesc din peisaj certurile cu familia. Aveți puncte de vedere diferite și nu este de mirare că de aici până la un scandal de proporții mai este doar un pas.
Scorpion
Sinceritatea este punctul tău forte. Alegi să spui lucrurilor pe nume și nu vrei să te mai ascunzi după deget. Însă, cuvintele rostite de tine pot fi foarte dure. Sfatul zilei pentru tine este să îți alegi cu înțelepciune fiecare replică.
Săgetător
Cu răbdare vei reuși să treci de toate. Ziua pare un test interminabil, dar, la finalul ei, vei avea parte de o surpriză plăcută. Însă, până atunci, trebuie să te controlezi destul de bine.
Capricorn
Familia nu te înțelege deloc. Simți că tot ceea ce faci tu este greșit, iar asta din cauză că nu primești validare din partea lor. Poate că ar trebui să nu te mai ghidezi atât de mult după ce vor cei din jur.
Vărsător
Sentimentele se joacă cu tine. Ai început să faci o pasiune pentru o anumită persoană care nu a apărut întâmplător în viața ta. Sfatul zilei pentru tine este să nu alergi după mai mulți iepuri în același timp.
Pești
Nu ești în apele tale, însă, un apel telefonic îți va schimba complet starea. Vei primi o veste de care va depinde întregul tău viitor. Trebuie să fii atent la deciziile pe care le iei.